**** 

 **Програма за развитие на Европейски земеделски фонд**

 **селските райони 2014-2020 за развитие на селските райони**

Утвърдил:

ПРОТОКОЛ

ОТ ПРОВЕДЕНА ПИСМЕНА ПРОЦЕДУРА

ЗА НЕПРИСЪСТВЕНО ВЗЕМАНЕ НА РЕШЕНИЕ

НА КОМИТЕТА ПО НАБЛЮДЕНИЕ НА ПРСР (2014-2020)

**16-28.06.2022 г.**

ФАКТОЛОГИЯ:

На основание чл. 17, ал. 3 от Постановление № 79/2014 г. на Министерски съвет за създаване на комитети за наблюдение на Споразумението за партньорство на Република България и на програмите, съфинансирани от ЕСИФ за програмен период 2014-2020 г. (ПМС № 79/2014 г.), в съответствие с чл. 22, ал. 1 от Вътрешните правила на КН на ПРСР (2014-2020) в периода 16-28.06.2022 г. се проведе писмена съгласувателна неприсъствена процедура на Комитета по наблюдение на ПРСР (2014-2020) за разглеждане и одобрение на:

**І. Проект на Годишен доклад за изпълнението на ПРСР (2014-2020) за периода 01.01.2021 г. – 31.12.2021 г.**

Към писмото за иницииране на писмената процедура беше приложена обяснителна записка с проект на решение.

При съгласувателната процедура писмени становища са получени от:

1. Г-н Тодор Варгов - Министерство на туризма - съгласува без бележки проекта на Годишен доклад за изпълнението на ПРСР 2014-2020 г. за 2021 г. в качеството му на член на Комитета с право на глас;
2. Г-н Иван Янчев – областен управител на област Плевен съгласува проекта на Годишен доклад без бележки, в качеството му на член на Комитета с право на глас;
3. Мариана Колева - Министерство на здравеопазването - одобрява без бележки проекта на Годишния доклад за изпълнението на Програмата за развитие на селските райони (2014-2020) в Република България в периода 1 януари 2021 г. – 31 декември 2021 г., в качеството и на резервен член на Комитета;
4. Г-н Ангел Сираков - началник сектор, отдел „Наблюдение и анализ“ в дирекция „Централно координационно звено“, Администрация на Министерски съвет, в качеството му на член с право на глас предоставя коментари;
5. БАКЕП гласува „против“ приемането на представения документ;
6. ДФ „Земеделие“ предоставя бележки след срока.

**Писмените становища, касаещи Годишния доклад за изпълнението на ПРСР за 2021 г., са представени като приложение към настоящия протокол.**

В резултат от проведената писмена процедура и в съответствие с ПМС № 79/2014 г., чл. 17, ал. 5 („*Проектът на решение се счита за приет, когато е съгласуван от повече от две трети от членовете с право на глас. При липса на писмен отговор от страна на член на Комитета за наблюдение на програмата или програмите се приема, че той съгласува проекта на решение без бележки*“), КН на ПРСР (2014-2020) взе следното **РЕШЕНИЕ:**

1. ***Комитетът за наблюдение на Програмата за развитие на селските райони 2014-2020 г. одобрява Годишния доклад за изпълнението на Програмата за развитие на селските райони 2014-2020 г. в Република България за периода 1 януари – 31 декември 2021 г.***

В съответствие с чл. 75, т. 1 на Регламент (ЕС) № 1305/2013 г. Управляващият орган на ПРСР 2014-2020 г. ще изпрати официално (по съответния ред) на службите на ЕК Годишния доклад за изпълнението на Програмата за развитие на селските райони 2014-2020 г. в Република България за периода 1 януари – 31 декември 2021 г.

***Приложение***

**Справка за отразяване на становищата на участниците в КН на ПРСР (2014-2020) по писмената процедура за разглеждане и одобрение на**

**проекта на Годишен доклад за изпълнението на Програмата за развитие на селските райони (2014-2020) в Република България**

**в периода 1 януари 2021 г. – 31 декември 2021 г.**

|  |  |  |  |
| --- | --- | --- | --- |
| **Изпратено от** | **Становище** | **Отразяване на становището** | **Мотиви за неприемане** |
| **Ангел Сираков,****ЦКЗ, Администрация на Министерски съвет** | Във връзка с предоставения ни на писмена процедура Годишен доклад за изпълнението на Програмата за развитие на селските райони 2014-2020 в периода 1 януари 2021 г. – 31 декември 2021 г., изразяваме следното становище:По т. 1 с) Ключова информация относно изпълнението на ПРСР въз основа на данни от a) и б) по акцентирани области:Считаме, че информацията следва да се прегледа още веднъж за технически грешки, таблиците да се подравнят и се приложи еднакъв подход при тяхното оформление, съкращенията да се уеднаквят.Препоръчваме да се допълни информация на какво се дължи толкова бавното договаряне по подмерки 6.4.1, 8.1, 8.6, както и причините, поради които към края на 2021 г. все още няма договорени проекти по проведените приеми през 2020 и по двете подмерки от Тематичната програма 4.1.2 „Инвестиции в земеделски стопанства“ и 4.2.2 „Инвестиции в преработка/маркетинг на селскостопански продукти.“ В т. 3 а) Описание на предприетите стъпки за осигуряване на качеството и ефективността на изпълнението на програматаПрепоръчваме в частта „Проблеми и предприетите стъпки за осигуряване на качеството и ефективността на изпълнението на програмата“ да се допълнят конкретни предприети мерки от Управляващия орган и Държавен фонд „Земеделие” за решаване на идентифицираните проблеми със забавеното одобрение и изпълнение на проектите. За наваксване на забавянето е изготвен План за действие за преодоляване на забавената обработка на процедурите и проектните предложения по ПРСР 2014-2020 г., както и за подобряване на публичността и прозрачността в работата на ДФ „Земеделие“.В частта Изпълнение на финансовите инструменти на стр. 67– 69 препоръчваме таблиците да се подредят и номерират като се спазва еднакъв подход при оформлението им с таблиците от останалата част на доклада. | Приема се.Техническите корекции са извършени. Поради кратките срокове за изпращане на първия вариант на доклада, допълнителната информация ще бъде включена на следващ етап, при отразяване на постъпващите впоследствие бележки от службите на ЕК. |  |
| **Кристина Цветанска,****Председател на УС на БАКЕП** | БАКЕП гласува „против“ приемането на представения документ.Аргументите ни са следните:Представеният документ най-вероятно е по образец на ЕК, но за членовете на КН той не дава почти никаква полезна информация и ние не разбираме почти нищо. Въпреки, че е 128 страници, информацията, която е дадена е само цифри в таблици, чийто смисъл, произход и логика не са обяснени. Има и множество празни таблици, напр. в един от разделите, таблицата за мярка 16 таблицата е с нулеви данни и въпреки това заема 16 страници. В целия документ липсва дори едно обяснително изречение. Вероятно е извършена голяма по обем работа за да се попълнят тези таблици, но този документ е далеч от понятието „Доклад“.Вече навлизаме в особено критичен момент за изпълнението на програмата, всички знаем, че изпълнението ѝ не е на висота, но за да можем ние, членовете на КН, да бъдем полезни и да предложим конструктивни становища, ще ни е нужен истински доклад с обобщени данни, аналитична част и изводи. | Приема се частичноАнализът в точка 1 с), касаещ година 2021 ще бъде разширен, като поради кратките установени срокове за изпращане на първия вариант на доклада (30 юни 2022 г.), допълненията като аналитична част ще бъдат добавени на последващ етап, при отразяване на постъпващите впоследствие бележки от службите на ЕК. | По отношение на приложението с таблици към доклада – то е разработено изцяло от службите на ЕК и към момента няма възможност за корекция дори на така определените заглавия в различните секции. Дори в случай на техническа корекция по вече генерирания файл-приложение, съдържанието на доклада в SFC2014, такова, каквото би било одобрено от службите на ЕК, няма  как да се промени.Приложението се попълва съгласно изискванията на Регламент за изпълнение (ЕС) № 808/2014 и (ЕС) № 809/2014 и съответните указания на ЕК във връзка с подредбата на таблиците в него\*, като при екстракт от системата се вадят и нулевите позиции по всички мерки/подмерки. \* *Връзка към указанията на ЕК за попълване на таблиците в приложението към доклада, може да бъде намерена на следния линк* : <https://ec.europa.eu/sfc/en/system/files/ged/rdc_wd_air_monitoring_ver_2.3_0.pdf>За целта на анализа, се използва предимно част от доклада в най-обширния технически позволен раздел - раздел 1 c), в който е анализиран напредъка по ПРСР 2014-2020, и в който се допуска да се анализират данни в различен разрез от този в приложенията (напр. анализ на база договори, на база приети заявления, плащания и т.н.), включително и собствено дефинирани таблици, по усмотрение на УО на ПРСР 2014-2020. |
| **ДФ „Земеделие“** | В проекта на доклада не е включена информация за подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“; | Приема се.В приложението с таблици не е включена информация за подмярка 5.1, тъй като няма плащания към 31.12.2021 г.Информацията е допълнена. |  |
| **Тодор Варгов - Министерство на туризма** | Съгласува без бележки |  | НП |
| **Иван Янчев – областен управител на област Плевен** | Съгласува без бележки |  | НП |
| **Марияна Колева - Министерство на здравеопазването** | Съгласува без бележки |  | НП |

